Каб трагедыі ў войску не паўтараліся, трэба правесці рэформу ўмоваў тэрміновай службы. Стварыць умовы, пры якіх салдат захоўваў бы і свае грамадзянскія правы, і не выпадаў з цывільнага жыцця ― каб казарма не пераўтваралася ў турэмны барак. Трэба прыняць меры для аднаўлення даверу грамадскасці да Мінабароны і беларускага войска. У час, калі так неспакойна ў нашым рэгіёне, для дзяржавы гэта вельмі важна. А сёння гэтую павагу немагчыма аднавіць, не замяніўшы кіраўніцтва Мінабароны. Міністр Раўкоў спусціўся са свайго генеральскага Алімпу, каб проста выказаць словы спачування сваякам Коржыча, толькі на 15-я суткі пасля трагедыі. На тры дні пазней за Аляксандра Лукашэнку.ufeff